**INOVOVANÝ ŠKOLSKÝ VZDELÁVACÍ PROGRAM**

pre Základnú školu pre žiakov chorých a zdravotne oslabených –

pre primárne vzdelávanie

a nižšie stredné vzdelávanie

**„Cesta za zdravím“**

Vzdelávací program vypracoval Štátny pedagogický ústav

Schválilo Ministerstvo školstva, vedy, výskumu a športu Slovenskej republiky dňa 05.05.2016 pod číslom 2016 – 14674/20269:8-10F0 s platnosťou od 01.09.2016.

**Názov ŠkVP:**  **„Cesta za zdravím"**

Stupeň vzdelania : primárne vzdelanie a  nižšie stredné vzdelanie

Dĺžka štúdia: 9 ročná

Vyučovací jazyk: slovenský

Študijná forma: denná

Druh školy: štátna

**Predkladateľ:**

Názov školy: Spojená škola Budovateľská 1309

Adresa: Budovateľská 1309, 093 01 Vranov nad Topľou

IČO: 17070244

Riaditeľ školy: PaedDr. Jozef Imrich

Koordinátor  
pre tvorbu ŠkVP: Mgr. Eva Lenková, Mgr.Duranská Iveta

Kontakty: email: lenkova.eva@azet.sk

tel.: 0907 992 502

**Zriaďovateľ:**

Názov: Obvodný úrad Prešov

Adresa: Tarasa Ševčenka 11, 081 01 Prešov

Kontakty: tel.: 051/7462707

Platnosť dokumentu: od 01.09. 2017

PaedDr. Jozef Imrich

Riaditeľ SŠ

**Záznamy o platnosti a revidovaní inovovaného školského vzdelávacieho programu**

|  |  |  |
| --- | --- | --- |
| **PLATNOSŤ ŠKVP**  **Dátum** | **Revidovanie ŠKVP**  **Dátum** | **ZAZNAMENÁVANIE INOVÁCIÍ**  **ZMENY, ÚPRAVY** |
| **Pedagogická rada** | **25.08.2016** | **1.vypracované** inovované učebné osnovy pre 1, 2, 5.a 6.ročník v súlade so ŠVP ***VP pre žiakov chorých a zdravotne oslabených pre primárne vzdelávanie a nižšie stredné vzdelávanie.*** č.2016-14674/20269:8-10FO s platnosťou od 01.09.2016 – variant D. |
|  |  |  |
| **Pedagogická rada** | **24.08.2017** | **1.vypracované** inovované učebné osnovy pre 3.a 7.ročník v súlade so ŠVP ***VP pre žiakov chorých a zdravotne oslabených pre primárne vzdelávanie a nižšie stredné vzdelávanie.*** č.2016-14674/20269 :8-10FO s platnosťou od 01.09.2016 – variant D. |
| **Pedagogická rada** | **27.08.2018** | **1.vypracované** inovované učebné osnovy pre 4. a 8.ročník v súlade so ŠVP ***VP pre žiakov chorých a zdravotne oslabených pre primárne vzdelávanie a nižšie stredné vzdelávanie.*** č.2016-14674/20269 :8-10FO s platnosťou od 01.09.2016 – variant D. |
| **Pedagogická rada** | **26.08.2019** | **1.vypracované** inovované učebné osnovy pre 5. a 9.ročník v súlade so ŠVP ***VP pre žiakov chorých a zdravotne oslabených pre primárne vzdelávanie a nižšie stredné vzdelávanie.*** č.2016-14674/20269 :8-10FO s platnosťou od 01.09.2016 – variant D.  Od 01.09.2019 zriadená Základná škola pri zdravotníckom zariadení, schválené na Pedagogickej rade. |

**PRÍLOHA**: ZŠ pre žiakov s TP - základná škola pri Vranovskej nemocnici - pre žiakov chorých a zdravotne oslabených pre primárne vzdelávanie a nižšie stredné vzdelávanie:

2016/2017 – navýšenie predmetov sa v tomto zariadení nerobia  
2017/2018 – navýšenie predmetov sa v tomto zariadení nerobia

2018/2019 – navýšenie predmetov sa v tomto zariadení nerobia

2019/2020 – navýšenie predmetov sa v tomto zariadení nerobia

## OBSAH

ÚVOD

1. Ciele výchovy a vzdelávania
2. Stupeň vzdelávania
3. Profil absolventa
4. Vzdelávacie oblasti
5. Vzdelávacie štandardy
6. Charakteristika, špecifiká výchovy a vzdelávania
7. Organizačné podmienky na výchovu a vzdelávanie v triede pri zdravotníckom zariadení
8. Povinné materiálno-technické zabezpečenie
9. Podmienky na zaistenie bezpečnosti a ochrany zdravia pri výchove a vzdelávaní
10. Povinné personálne zabezpečenie výchovy a vzdelávania

11.Zásady a podmienky pre vypracovanie školských vzdelávacích programov

**PRÍLOHA:**

1. Organizácia vyučovania – Základná škola pri VN a.s. vo Vranove nad Topľou
2. Rámcový učebný plán pre žiakov – variant D

# Vzdelávací program pre žiakov chorých a zdravotne oslabených variant D pre primárne vzdelávanie a nižšie stredné vzdelávanie

Pri výchove a vzdelávaní žiakov v základnej škole pri zdravotníckom zariadení sa poskytuje podľa

**§ 94 ods.1 písm. a) a b) zákona č. 245/2008 Z. z..**

a podľa upraveného vzdelávacieho programu – variant D.

Tento vzdelávací program je súčasťou vzdelávacieho programu pre jednotlivé stupne vzdelávania.

Vymedzuje potreby a požiadavky na komplexnú starostlivosť o žiakov, ktorí sú pre momentálny stav v dôsledku krátkodobej choroby zaradené do výchovno-vzdelávacieho procesu do základnej školy pri zdravotníckom zariadení (Ch + Dets. odd.).

Pri výchove a vzdelávaní žiakov - pacientov, je aktuálna potreba uplatňovania humanistickej výchovy, ktorá rešpektuje právo na výchovu a vzdelanie v súlade s Dohovorom o právach dieťaťa a s Európskou chartou pre výchovu a vzdelávanie detí a mládeže.

**1. Ciele výchovy a vzdelávania**

Žiaci chorí a zdravotne oslabení plnia rovnaké ciele a úlohy ako žiaci základných škôl na primárnom stupni vzdelávania a nižšom stupni stredného vzdelávania.

**2. Stupeň vzdelávania**

Primárne vzdelanie – prvý stupeň základnej školy

Nižšie stredné vzdelávanie – druhý stupeň základnej školy

V základnej škole pri zdravotníckom zariadení sa žiaci –pacienti zaradení do vyučovacieho procesu nehodnotia známkou. Základná škola pri zdravotníckom zariadení nevydáva doklad o

získanom vzdelaní (vysvedčenie).

  V základnej škole pri zdravotníckom zariadení vzdelávame žiakov podľa variantu D rámcových učebných plánov pre žiakov chorých a zdravotne oslabených a to podľa :

* variantu D – 20 hod štyri vyučovacie hodiny denne, t.j. 20 hodín týždenne

**Základný úväzok učiteľa je určený všeobecne záväzným právnym predpisom, ktorým je určená miera vyučovacej činnosti učiteľov; neriadi sa počtom hodín v rozvrhu pre žiakov, ktorý je zostavený podľa príslušného variantu rámcových učebných  plánov;  v čase  schválenia tohto vzdelávacieho  programu učiteľ vyučuje  23 vyučovacích hodín týždenne. Zohľadňuje sa delenie predmetov podľa potreby na ročníky 1.-4. a 5.-9.)**

**3. Profil absolventa**

Profil absolventa primárneho vzdelávania zodpovedá profilu absolventa, ktorý je koncipovaný prostredníctvom kompetencií (spôsobilostí) pre bežné základné školy. Profil absolventa nižšieho stredného vzdelávania zodpovedá profilu absolventa, ktorý je koncipovaný prostredníctvom kompetencií (spôsobilostí) pre bežné základné školy.

Spôsobilosti žiaka chorého a zdravotne oslabeného, nadobudnuté počas časového úseku, v ktorom bol vzdelávaný v základnej škole pri zdravotníckom zariadení, sú porovnateľné so spôsobilosťami žiaka príslušného ročníka vzdelávaného v základnej škole bežného typu.

Základná škola pri zdravotníckom zariadení tým, že je školou fluktuačného charakteru a nevydáva vysvedčenie, nemôže stanoviť profil absolventa, navštevujúceho klasickú základnú školu. Absolventmi našej školy sú žiaci, ktorí počas hospitalizácie boli vzdelávaní špeciálnymi pedagógmi a po určitej dobe sa vrátili do svojej kmeňovej školy. Našou snahou je, aby náš absolvent- žiak odchádzajúci späť do kmeňovej školy:

* Vedel nadviazať na učivo kmeňovej školy.
* Akceptoval svoj zdravotný handicap a vedel s ním žiť.
* Bol schopný kriticky a tvorivo myslieť.

### **ABSOLVENT PRIMÁRNÉHO VZDELÁVANIA A NIŽŠIEHO STREDNÉHO VZDELÁVANIA MÁ OSVOJENÉ TIETO KĽÚČOVÉ KOMPETENCIE (spôsobilosti):**

1. **Sociálne a komunikačné kompetencie:**
   * vyjadrujú sa súvislé a výstižne písomnou aj ústnou formou,
   * dokáže určitý čas sústredene načúvať, náležite reagovať a vyjadriť svoj názor,
   * uplatňuje ústretovú komunikáciu pre vytváranie dobrých vzťahov so spolužiakmi - pacientmi, lekárom aj zdravotným personálom,
   * chápe význam rešpektovania kultúrnej rozmanitosti.
2. **Kompetencie v oblasti matematického a prírodovedného myslenia:**
   * používa základné matematické myslenie na riešenie rôznych praktických problémov v každodenných situáciách,
   * je pripravený ďalej si rozvíjať schopnosti objavovať, pýtať sa a hľadať odpovede, ktoré smerujú k systematizácií poznatkov.
3. **Kompetencie učiť sa:**
   * má osvojené základy schopnosti reflexie pri poznávaní myšlienkových postupov,
   * vyberá a hodnotí vybrané informácie,
   * uvedomuje si význam iniciatívy pre svoj pokrok.
4. **Kompetencie riešiť problémy:**
   * vníma a sleduje problémové situácie v zdravotníckom zariadení,
   * pokúša sa problémy a konflikty vo vzťahoch riešiť chápavým spôsobom.
5. **Osobné, sociálne a občianske kompetencie:**
   * uvedomuje si vlastné potreby k pozitívnemu sebaobrazu a sebadôvere,
   * uvedomuje si svoje potreby,
   * uvedomuje si dôležitosť obrany svojho zdravia,
   * dokáže primerane svojmu veku odhadnúť dôsledky svojich činov,
   * uvedomuje si, že má svoje práva a povinností,
   * má osvojené základy pre spoluprácu v skupine detí, zaradených do zdravotného zariadenia,
   * uvedomuje si význam pozitívnej sociálno-emočnej klímy v nemocnici a svojim správaním prispieva k dobrým medziľudským vzťahom.

**4. Vzdelávacie oblasti**

Vzdelávacie oblasti pre žiakov chorých a zdravotne oslabených sú tie isté ako uvádza Štátny vzdelávací program primárne vzdelávanie – 1.stupeň základnej školy a Štátny vzdelávací program nižšie stredné vzdelávanie – 2.stupeň základnej školy.

**5. Vzdelávacie štandardy**

Vzdelávacie štandardy pre žiakov chorých a zdravotne oslabených sú rovnaké ako pre žiakov

bežnej základnej školy . Plnenie výkonového štandardu je však ovplyvnené aktuálnym zdravotným stavom, liečbou, vyučovacím variantom a momentálnymi schopnosťami chorého

a zdravotne oslabeného žiaka, napr.s onkologickým, neurologickým, psychickým ochorením,

cystickou fibrózou, s tuberkulózou , diabetom , reumou a inými ochoreniami

**6. Charakteristika, špecifiká výchovy a vzdelávania**

Podľa tohto vzdelávacieho programu sa vzdelávajú žiaci chorí a zdravotne oslabení zaradení do základnej školy pri zdravotníckom zariadení na základe ich aktuálneho zdravotného stavu.

# Špecifiká výchovy a vzdelávania

* + Vzdelávanie žiakov chorých a zdravotne oslabených zaradených do výchovno – vyučovacieho procesu v zdravotníckom zariadení má individuálny charakter.
  + Prioritou prístupu k žiakovi chorému a zdravotne oslabenému je úzka spolupráca medzi pedagógom a žiakom. Základom tejto interakcie sú individuálne formy pedagogickej práce a osobitný a jedinečný prístup k žiakom.
  + Využívané formy, metódy a prostriedky práce v triede sú podriadené zdravotnému stavu žiakovi chorému a zdravotne oslabenému.
  + Žiak chorý a zdravotne oslabený je vzdelávaný – a) individuálne na lôžku

b) v priestoroch na to určených.

**Stratégie vyučovania**

Pri voľbe vyučovacích metód a foriem prihliada učiteľ hlavne na zdravotný stav dieťaťa, na jeho psychickú pohodu, na usporiadanie obsahu vyučovania, vlastné činnosti a činnosti žiakov zacielené na dosiahnutie stanovených cieľov a kľúčových kompetencií žiakov. Voľba metód závisí od prostredia, kde sa dieťa vyučuje – na lôžku, na izbe, v triede- na obsahu učiva, cieľov vyučovacej hodiny, vekových a iných osobitostí žiakov a materiálneho vybavenia.

Na vzbudenie záujmu žiakov o učebnú činnosť budeme využívať:

**Motivačné metódy:**

- motivačné rozprávanie (približovanie obsahu učenia),

- motivačný rozhovor (aktivizovanie poznatkov a skúseností žiakov),

- motivačný problém (upútanie pozornosti prostredníctvom nastoleného problému).

**Expozičné metódy** budeme uplatňovať pri vytváraní nových poznatkov

a zručností:

- rozprávanie (vyjadrovanie skúseností a aktívne počúvanie),

- vysvetľovanie (logické systematické sprostredkovanie učiva), - rozhovor (verbálna

komunikácia formou otázok a odpovedí na vyjadrenie faktov, konvergentných

a divergentných otázok, otázok na pozorovanie, posúdenie situácie, hodnotenie

javov, rozhodovanie).

**Problémové metódy**:

- heuristická metóda (učenie sa riešením problémov založenom na vymedzení

a rozbore problému, tvorbe a výberu možných riešení a vlastnom riešení).

**Aktivizujúce metódy** sú dôležité pre realizáciu cieľov:

- diskusia (vzájomná výmena názorov, uvádzanie argumentov, zdôvodňovanie za

účelom riešenia daného problému),

- didaktické hry (sebarealizačné aktivity na uplatnenie záujmov a spontánnosti ),

- témy zo života, typické autentické rozhovory.

**Fixačné metódy** sú neoddeliteľnou súčasťou vyučovania:

- opakovanie a precvičovanie (ústne a písomné opakovanie, opakovanie s využitím

hry AZ kvíz, domáce úlohy....)

# CHARAKTERISTIKA ŠKOLY - pri zdravotníckom zariadení

Choré deti, ktoré z dôvodu dlhodobého narušenia vnútornej rovnováhy organizmu, alebo narušenia rovnováhy medzi organizmom a  prostredím sú hospitalizované v zdravotníckych zariadeniach, a preto nemôžu byť v bežných školách.

Základná škola pri zdravotníckom zariadení poskytuje deťom v školopovinnom veku výchovu a vzdelávanie počas ich hospitalizácie v zdravotníckom zariadení. Ide o školu fluktuačného charakteru, v ktorej sa zloženie žiakov počas školského roka priebežne mení.

Základná škola pri zdravotníckom zariadení na primárnom aj nižšom strednom stupni vzdelávania žiakom chorým a zdravotne oslabeným:

* + zabezpečuje pomocou rôznych metód, prostriedkov a foriem základné vzdelanie žiakom chorým a zdravotne oslabeným.
  + žiak na vyuč. hodinách jednotlivých predmetov nadväzuje na posledné učivo, ktoré prebral vo svojej kmeňovej škole.

- rozsah učiva sa prispôsobuje aktuálnemu zdravotnému stavu a momentálnym   
 schopnostiam a možnostiam žiaka.

* + zabezpečuje kontinuitu pri vyučovaní podľa ročníkov príslušnosti v kmeňovej škole v takej miere, ako to dovoľuje ich momentálny zdravotný stav,
  + umožňuje bezproblémovú adaptáciu na pôvodný výchovno-vzdelávací proces,
  + prispieva k úspešnému priebehu liečby a doliečovaniu,
  + napomáha rozvíjaniu sociálno - komunikačných funkcií prostredníctvom vytvárania vzťahov a podporu komunikácie medzi žiakmi chorými a zdravotne oslabenými, rodičmi a pedagógom, pre odpútanie myšlienok dieťaťa na jeho zdravotný stav,
  + vytváraním psychicko-emocionálnej podpory pomáha žiakovi chorému a zdravotne oslabenému vyrovnať sa s napätím vyplývajúcim z jeho zdravotného stavu a jeho následkov, čo podporuje urýchlenie uzdravovacieho procesu a zabraňuje citovej otupenosti a psychickej deprivácii,
  + poskytuje informácie o zaradení žiaka chorého a zdravotne oslabeného do výchovno – vzdelávacieho procesu príslušnej kmeňovej škole, vykonáva pedagogicky orientovanú diagnostiku
  + pedagóg priebežne pri návštevách komunikuje s rodičmi o vzdelávaní žiaka chorého a zdravotne oslabeného,
  + pravidelne – (denne) spolupracuje s ošetrujúcim lekárom a zdravotníckym personálom o stupni zaťaženosti žiaka chorého a zdravotne oslabeného,
  + zvýšenú pozornosť venuje rómskym žiakom a žiakom dlhodobo hospitalizovaným. Rozvíja ich vyjadrovanie schopnosti a opakovane utvrdzuje ich hygienické a pracovné návyky,
  + prispôsobivo plní ciele preventívno-terapeutické.
  + zabezpečuje školopovinným deťom rozvíjať aktivity mimo vyučovania

Vyučovacím jazykom je štátny jazyk Slovenskej republiky.

Škola umožní všetkým žiakom získať dostatočné všeobecné vedomosti a zručnosti vo všetkých všeobecno-vzdelávacích predmetoch vzhľadom na ich diagnózu. Výchovno-vzdelávacia činnosť bude smerovať k príprave žiakov na život, ktorý od nich vyžaduje, aby sa naučili žiť so svojím zdravotným postihnutím, aby boli schopní kriticky a tvorivo myslieť, rýchlo a účinne riešiť problémy. Dá šancu každému žiakovi, aby sa rozvíjal podľa svojich schopností a bolo mu umožnené zažiť úspech. Dôraz kladieme na vytvorenie dobrého tímu v triede, na rozvíjanie sebapoznania a sebahodnotenia.

7. Organizačné podmienky na výchovu a vzdelávanie v základnej škole pri zdravotníckom zariadení

Výchova a vzdelávanie je organizované dennou formou. Táto forma sa uskutočňuje ako poldenná. Poldenné vzdelávanie sa uskutočňuje v dopoludňajších hodinách v rozsahu piatich pracovných dní v týždni.

**8. Povinné materiálno-technické a priestorové zabezpečenie**

Základná škola pri zdravotníckom zariadení realizuje výchovno-vzdelávací proces v priestoroch chirurgického a detského oddelenia na to určených.

Zabezpečuje technické vybavenie učební:

* priestory na uloženie pomôcok
* učebnice, didaktické pomôcky, hry,
* priestory na vyučovanie zabezpečuje šk. nábytkom.

9. Podmienky na zaistenie bezpečnosti a ochrany zdravia pri výchove a vzdelávaní

Pri výchovno – vzdelávacom procese sú dodržiavané bezpečné a zdraviu vyhovujúce podmienky. Uskutočňuje sa poučenie žiakov o bezpečnosti a ochrane zdravia pri práci, povinné školenie pedagóga a bezpečnosti o ochrane zdravia pri práci a proti požiaru.

Ostatné atribúty, ako stravovanie a pitný režim žiakovi chorému a zdravotne oslabenému zabezpečuje zdrav. zariadenie.

**10 Povinné personálne zabezpečenie výchovy a vzdelávania**

Pedagogickí zamestnanci

**–** spĺňajú kvalifikačné požiadavky stanovené všeobecne záväznými právnymi predpismi,

**–** preukazujú odborné a osobnostné spôsobilosti, ktoré využívajú pri pedagogickej komunikácii, motivácii žiakov, ich diagnostikovaní, hodnotení, pozitívnom riadení triedy,

**–** riadia svoje sebarozvíjanie a celoživotné vzdelávanie v odbornej oblasti a osobnostnom raste, ako súčasť kolektívu pedagógov sú schopní vzájomnej efektívnej a ľudsky podporujúcej komunikácie, spolupráce, tímovej práce a kooperatívneho riešenia problémov.

Vedúci pedagogickí zamestnanci

**–** svojimi manažérskymi, organizačnými a pedagogickými schopnosťami vytvárajú predpoklady pre fungujúci, motivovaný spolupracujúci kolektív s profesionálnou klímou a podporujúcim prostredím,

**–** starajú sa o svoj odborný a osobnostný rast, ako aj všetkých členov kolektívu a vytvárajú pre tento ich rast podmienky,

**–** sú schopní poradiť učiteľom a obhájiť ich pred negatívnymi faktormi, ktoré by nepriaznivo ovplyvňovali ich pedagogické pôsobenie.

Personálne zabezpečenie:

Základná škola – 1 špeciálna pedagogička

**11. Zásady a podmienky pre vypracovanie školského vzdelávacieho programu**

Zásady a podmienky na vypracovanie šk. vzdelávacieho programu v základnej škole pri zdravotníckom zariadení sú tie isté, ako pre šk. vzdelávacie programy pre bežné základné školy.

***Hodnotenie žiakov prebieha podľa MP č.22/2011 na hodnotenie žiakov ZŠ.***

# Spojená škola Budovateľská 1309, Vranov nad Topľou

**Organizácia vyučovania – základná škola pri VN a.s.**

1. **oddelenie** – Chirurgické oddelenie pri VN a. s. vo Vranove nad Topľou

Vyučovanie: od 8.00 – do 10.00 hod. – podľa rozvrhu

1. **oddelenie** – Detské oddelenie pri VN a. s. vo Vranove nad Topľou

Vyučovanie: od 10.00 – do 12.30 hod. podľa rozvrhu hodín.

Na obidvoch oddeleniach sa vyučovanie realizuje

v určených miestnostiach, určených na daný účel.

Týždenný počet vyučovacích hodín

Spolu: 23 hodín

|  |
| --- |
| **Rámcový učebný plán pre žiakov chorých a zdravotne oslabených pre primárne vzdelávanie a nižšie stredné vzdelávanie - variant D** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | | | | | | | | | | | | |
|  | |  | Ročník  primárne vzdelávanie | | | | | Ročník  nižšie sekundárne vzdelávanie | | | | | |
| **Vzdelávacia oblasť** | | **Vyučovací predmet** | **1.** | **2.** | **3.** | **4.** | **Spolu** | **5.** | **6.** | **7.** | **8.** | **9.** | **Spolu** |
| **Jazyk a komunikácia** | | Slovenský jazyk a literatúra | 9 | 8 | 6 | 6 | **29** | 5 | 5 | 4 | 5 | 5 | **24** |
| anglický jazyk |  |  | 3 | 3 | **6** | 3 | 3 | 3 | 3 | 3 | **15** |
| **Matematika a práca s informáciami** | | Matematika | 4 | 4 | 4 | 4 | **16** | 4 | 4 | 4 | 4 | 5 | **21** |
| informatika |  |  | 1 | 1 | **2** | 1 | 1 | 1 | 1 |  | **4** |
| **Človek a príroda** | | prvouka | 1 | 2 |  |  | **3** |  |  |  |  |  |  |
| prírodoveda |  |  | 1 | 1 | **2** |  |  |  |  |  |  |
| fyzika |  |  |  |  |  |  | 1 | 1 | 1 | 1 | **4** |
| chémia |  |  |  |  |  |  |  | 1 | 1 | 1 | **3** |
| biológia |  |  |  |  |  | 1 | 1 | 1 | 1 | 1 | **5** |
| **Človek a spoločnosť** | | vlastiveda |  |  | 1 | 1 | **2** |  |  |  |  |  |  |
| dejepis |  |  |  |  |  | 1 | 1 | 1 | 1 | 1 | **5** |
| geografia |  |  |  |  |  | 1 | 1 | 1 | 1 | 1 | **5** |
| občianska náuka |  |  |  |  |  |  | 1 | 1 | 1 | 1 | **4** |
| **Človek a hodnoty** | | etická výchova /náboženská výchova/náboženstvo |  |  |  |  |  |  |  |  |  |  |  |
| **Človek a svet práce** | | Pracovné vyučovanie |  |  |  |  |  |  |  |  |  |  |  |
| technika |  |  |  |  |  |  |  |  |  |  |  |
| **Umenie a kultúra** | | hudobná výchova | 1 | 1 | 1 | 1 | **4** | 1 |  |  |  |  | **1** |
| výtvarná výchova | 2 | 2 | 1 | 1 | **6** | 1 | 1 | 1 |  |  | **3** |
| **Zdravie a pohyb** | | Telesná a športová výchova / Zdravotná telesná výchova | 2 | 2 | 2 | 2 | **8** | 2 | 1 | 1 | 1 | 1 | **6** |
| **Základ** | |  | **19** | **19** | **20** | **20** | **78** | **20** | **20** | **20** | **20** | **20** | **100** |
| **Voliteľné /disponibilné/hodiny** | |  | **1** | **1** | **0** | **0** | **2** | **0** | **0** | **0** | **0** | **0** | **0** |
| **Spolu** | |  | **20** | **20** | **20** | **20** | **80** | **20** | **20** | **20** | **20** | **20** | **100** |